
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 18 septembrie 2002

Nr.29/322

AVIZ

asupra proiectului de Lege privind aprobarea Ordonanţei de urgenţă a Guvernului nr.66/2002 pentru stabilirea unor măsuri referitoare la salarizarea personalului din învăţământ 

În conformitate cu prevederile art.89 şi 107 din Regulamentul Camerei Deputaţilor, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.66/2002 pentru stabilirea unor măsuri referitoare la salarizarea personalului din învăţământ, trimis cu adresa nr.365 din 3 septembrie 2002, înregistrată  sub nr.322/04.09.2002.

În baza prevederilor art.69 din Regulamentul Camerei Deputaţilor, Comisia, prin adresa nr.29/331/9 septembrie 2002, a solicitat Biroului Permanent întocmirea unui raport comun, împreună cu Comisia pentru muncă şi protecţie socială, care a fost sesizată în fond. Biroul Permanent al Camerei Deputaţilor nu a aprobat această solicitare a Comisiei (adresa nr.577/11.09.2002). Menţionăm că această solicitare a fost făcută şi în Plenul Camerei Deputaţilor în ziua de 9 septembrie a.c.

În consecinţă, potrivit prevederilor art.60 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din 18 septembrie 2002.

În urma dezbaterilor, cu 13 voturi pentru respingere, un vot pentru acceptare şi două abţineri Comisia a hotărât să nu acorde aviz favorabil proiectului de lege menţionat, din următoarele motive:

1) analiza comparativă a salarizării personalului didactic faţă de alte categorii de salariaţi bugetari evidenţiază grave distorsiuni în sistemul de salarizare  a bugetarilor, cu diferenţe nejustificate între diversele domenii de activitate. Spre documentare, anexăm coeficienţii de ierarhizare salarială ale magistraţilor şi a celorlalte categorii de personal din organele autorităţii judecătoreşti, precum şi sporurile salariale acordate acestora;
2) majorarea salariilor personalului didactic, propusă prin ordonanţa de urgenţă, este deficitară faţă de salarizarea altor categorii bugetare cu studii similare. Se impune o corelare corespunzătoare a nivelurilor de salarizare a bugetarilor, în scopul realizării echităţii în acordarea drepturilor băneşti cuvenite acestora.;
3) exceptarea Comisiei pentru învăţământ, ştiinţă, tineret şi sport, de la avizarea în fond a unor măsuri de interes major pentru sectorul de învăţământ cum este şi ordonanţa de urgenţă sus menţionată, nu este benefică atât pentru colaborarea în interiorul legislativului, cât şi pentru cadrele didactice beneficiare care formează cel mai mare sector bugetar al ţării.

ANEXA





SALARIZAREA

magistraţilor şi a celorlalte categorii de personal din organele autorităţii judecătoreşti

	Funcţia
	Coeficientul de ierarhizare

	
	1996
	1997
	1998
	1999

	1. Preşedintele Curţii Supreme de Justiţie
	7,50
	
	20,300
	

	2. Vicepreşedintele Curţii Supreme de Justiţie
	6,80
	
	17,900
	

	3. Preşedinte de secţie la Curtea Supremă de Justiţie
	6,60
	6,60
	15,200
	16,500

	4. Judecător
	6,30
	
	13,900
	16,100

	5. Magistrat - asistent

         - gradul I

         - gradul II

         - gradul III
	5,30

4,80

4,30
	
	
	

	6. Procuror general
	
	
	
	17,500

	7. Prim adjunct al procurorului general
	
	
	
	17,000

	8. Adjunct al procurorului general
	
	
	
	16,500


SPORURI


            1996

               Legea 56/iulie

_____________________________________

1. Spor de vechime în muncă de până la 25 %

    din salariul de bază brut.

2. Spor de stabilitate între 10 % - 20 %.

3. Magistraţii beneficiază de indemnizaţie

    de şedinţă de până la 15 % din salariul

    de bază brut.

4. Magistraţii care participă la peste 3 şedinţe de

    judecată  - 2 % …fără a depăşi 10 % din

    salariul de bază brut.

5. Salariaţii care lucrează în condiţii grele de

    muncă - 15 % din salariul de bază brut.

6. Activitate în timpul nopţii între orele

    22,00 - 6,00 - spor 25 %.

7. Activitate peste durata normală a timpului

    de lucru - 10 % - 25 %.

8. 50 % din salariul de bază pentru primele 

    două ore de depăşire a duratei normale a

    zilei de lucru.

    100 % din salariul de bază pentru orele

    următoare.

    100 % din salariul pentru orele lucrate în zilele

    de repaus săptămânal.

9. Premii lunare - 2 % din fondul de premiere.

    5 % premii în timpul anului şi un premiu la

    sfârşit de an egal cu salariul de bază brut din

    ultima lună a anului pentru care se acordă 

    premiul.

10. Rambursarea costului transportului pentru 

    judecător şi membrii familiei sale dacă se

    mută în altă localitate

    - plata unei indemnizaţii egale cu salariul de

      bază brut la data mutării efective;

    - plata unei indemnizaţii egale cu salariul de

      bază brut pentru fiecare membru de familie,

      la data mutării;

    - un concediu plătit de 5 zile lucrătoare, în

      vederea mutării;
    - compensarea cheltuielilor de cazare în limita a 

      50 % din valoarea acestora.

11. Pe lângă drepturile prevăzute - vor beneficia

     şi de drepturile stabilite prin acte normative

     speciale.

12. Salar de merit lunar de până la 20 % din 

      salariul de bază brut.

13. Titlul ştiinţific de doctor - 15 % la salariul 

       de bază brut.

14. Magistraţii beneficiază de rambursarea a 50 %

     din costul cărţilor de specialitate achiziţionate.

15. Pentru risc şi suprasolicitare neuropsihică, 

      judecătorii şi magistraţii-asistenţi beneficiază 

      de un spor de 50 % din salariul de bază brut lunar.

